Donald Trump acuză mai multe ţări că ascund numărul real al morţilor din cauza COVID-19.
SUA are 644.806 cazuri de pacienţi diagnosticaţi cu coronavirus şi 28.572 decese. Cea mai afectată ţară europeana, Italia, a declarat până acum 165.155 cazuri şi 21.645 decese. China, epicentul epidemiei de COVID-19, a declarat 82.341 cazuri şi 3.342 decese.
Donald Trump, preşedintele Statelor Unite ale Americii, este de părere că mai multe state ascund numărul real al morţilor din cauza coronavirusului. Într-o conferinţă de presă susţinută pe peluza din faţa Casei Albe, acesta a arătat cu degetul către China când a vorbit despre posibilitatea apariţiei virusului într-un laborator.Întrebat de jurnaliştii Daily Mail despre îngrijorările privind numărul foarte mare de decese înregistrat în SUA, Trump a lansat acuzaţii şi către alte ţări. "Crede cineva că cifrele oferite de alte state sunt oneste?", a spus preşedintele american. SUA, care reprezintă 4% din populaţia lumii, are 20% dintre cazurile de coronavirus înregistrate până în prezent. "Credeţi că numerele din această ţară mare numită China… crede cineva?", a spus Trump. Oficial, China a raportat până acum 82.295 cazuri şi 3.342 decese.Sursa foto: Profimedia.